text: আজ আবরার হত্যার এক মাস
  আবরারের পরিবারের সদস্যরা বলেন, এ হত্যার সঙ্গে জড়িত অনেকেই গ্রেফতার হয়েছেন। এজাহারভুক্ত ১৯ আসামির মধ্যে ১৬ জনকে আইনশৃঙ্খলা বাহিনী গ্রেফতার করেছে। এছাড়াও আরও ৫ জন ছিলেন হত্যাকাণ্ডের সঙ্গে সরাসরি যুক্ত। গ্রেফতারকৃতদের বাইরেও আরও কয়েকজন আছেন; যারা এ হত্যাকাণ্ডে জড়িত ছিলেন। তাদের চিহ্নিত করে দ্রুত গ্রেফতারের দাবি জানিয়েছেন তারা।
  পরিবারের সদস্যরা এসময় ফেনীর নুসরাত জাহান রাফি হত্যা মামলার বিচার প্রক্রিয়ার উদহারণ টেনে বলেন, যেভাবে নুসরাত হত্যা মামলার আসামিদের দ্রুত বিচার ট্রাইব্যুনালে নিয়ে অল্প সময়ের মধ্যে বিচার সম্পন্ন করা হলো, আমরা দাবি আবরার হত্যা মামলাটিও অতিদ্রুত সময়ে শেষ হোক।